proxectonos/corpus_dominio_legal_administrativo_tmp huggingface dataset:
21/08/2017 | Administración LocalMunicipal
Vimianzo
Delegación especial de trámites de xestión administrativa

Faise pública a resolución da Alcaldía que de seguido se transcribe: “RESOLUCIÓN DA ALCALDÍA ASUNTO: DELEGACIÓN ESPECIAL DE TRÁMITES DE XESTIÓN ADMINISTRATIVA. Resultando que o Sr. alcalde deste Concello ten que ausentarse do termo municipal deste Concello por motivos persoais. Visto o artigo 43 e 44 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Considerando a atribución concedida ao alcalde polo artigo 21.1 da Lei 7/85, do 2 de abril, Reguladora das Bases de Réxime Local (LBRL). Visto canto antecede, esta Alcaldía RESOLVE: PRIMEIRO.–Facer a delegación especial relativa a trámites de mera xestión administrativa sen facultade de resolver mediante actos administrativos en dona Marta Rey Lema, concelleira delegada de Cultura, Deportes e Policía Local, dende o día 16 ata o día 25 de agosto de 2017 (ambos inclusive). SEGUNDO.–A presente resolución terá efectos dende o día da súa sinatura, sen prexuízo da súa publicación no BOP. Notifíquese á concelleira na que se delega e déase traslado aos servizos municipais, para o seu coñecemento e efectos.” Vimianzo, a 11 de agosto de 2017. O alcalde Manuel Antelo Pazos
21/08/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 10 de agosto de 2017 da Xefatura Territorial da Coruña polo que se somete a información pública a solicitude de AA previa e de construción dunha instalación de distribución eléctrica no concello de Boiro (expediente IN407A 2017/126-1).

Acordo do 10 de agosto de 2017 da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Boiro (expediente IN407A 2017/126-1) Expte.: IN407A 2017/126-1 Solicitante: Unión Fenosa Distribución, S. A. Denominación: LMTS, CTC Vista Alegre Concello: Boiro Características técnicas – LMTS a 20 kV, de 2X250 m (499 m), condutor tipo RHZ1-2OL 12/20 kV 1x240 mm 2 Al, con orixe na LMTS BOI-809 (Expte.438/05), entre o CT Gaboiteira (15CGFW) e o CT Pontellón (15CBCW), e final no CT proxectado. – CTC ‘Vista Alegre’, cunha potencia de 400 kVA, unha relación de transformación de 20.000/400-230 V e configuración 2L+1P. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 10 de agosto de 2017. Isidoro Martínez Arca Xefe territorial da Coruña
21/08/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministración e instalación de proxectores para iluminar as fachadas principais do Palacio Provincial e do Teatro Colón con luz multicolor

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2017.00190.2. Obxecto do contrato: subministración e instalación de proxectores para iluminar as fachadas principais do Palacio Provincial e do Teatro Colón con luz multicolor.3. Prazo de execución: dous meses desde o día seguinte ao de formalización do contrato en documento administrativo 4. Tramitación e procedemento de adxudicación. a) Tramitación: ordinaria. b) Procedemento: aberto con multiplicidade de criterios de valoración.5. Presuposto: 38.357,00 €, IVE incluído.5 bis. Valor estimado: 31.700,00 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. Os licitadores deberán acreditar a súa solvencia acreditando o cumprimento dos requisitos específicos de solvencia esixidos na cláusula 10.1.2. G. 8 ter. Condicións especiais de execución: ver cláusula 25 do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Obtención de pregos e información: perfil de contratante en www.dacoruna. gal 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 14 de agosto do 2017. A PRESIDENTA EN FUNCIÓNS O SECRETARIO María Goretti Sanmartín Rei José Luis Almau Supervía
21/08/2017 | Administración LocalMunicipal
Toques
Padrón de aboados ao servizo de abastecemento de auga da traída municipal do 2.º trimestre de 2017

Exposición pública do padrón das taxas polos servizos de subministración de auga e conservación de contadores, CANON DA AUGA e acometidas Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e conservación de contadores e acometidas, correspondente ao 2.º trimestre de 2017, o citado padrón estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09.00 a 14.00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse perante o Sr. alcalde, o recurso de reposición previo o contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da lei reguladora das facendas locais, no prazo dun mes, que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consorte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFIN, S. L., abertas ao público de 11.00 a 13.00 horas os martes e venres. Transcorrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Toques, 08 de agosto de 2017. O alcalde Asdo.: José Ángel Penas García
21/08/2017 | Administración LocalMunicipal
Arzúa
Anuncio do padrón da taxa da auga e saneamento

ANUNCIO APROBACIÓN DO PADRÓN FISCAL DA TAXA POLO SERVIZO DE AUGA E SANEAMENTO Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao cuarto bimestre de facturación do ano 2017, así como taxa por rede de sumidoiros e canon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles, contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao cuarto bimestre do 2017 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso Administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 7 de agosto de 2017. Asdo.: José Luis García López Alcalde-presidente do Concello de Arzúa
21/08/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.57915. María Carmen Queijas Martínez. Obras de construción de peche na parcela en zona de policía de leitos, no lugar de Barroso, parroquia de Queixas (Santa María), no T. M. de Cerceda (A Coruña)

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO María Carmen Queijas Martínez solicita de Augas de Galicia a autorización de obras no lugar de Barroso, parroquia de Queixas (Santa María), no T. M. de Cerceda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57915. As obras solicitadas consisten na construción dun peche nos laterais norte e leste da parcela de referencia catastral n.º 15024A053004730000HL, lugar de Barroso, parroquia de Queixas, concello de Cerceda. O peche realizarase na zona leste con zocalo de formigón postes metálicos, maia plastificada e un portal de acceso e no lateral norte mediante zapata de formigón, zocalo de bloque, postes de formigón e maia plastificada. O peche no lateral norte situarase a unha distancia de 5 m en paralelo a un regato sen nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerceda ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, a 4 de agosto de 2017. O xefe do Servizo Territorial (ASINADO DIXITALMENTE Á MARXE) Maria Mirtha Eyegue Deogracias
21/08/2017 | Administración LocalMunicipal
A Coruña
Área de Emprego e Economía Social
Anuncio de licitación As-78/2017

Anuncio de licitación (As-78/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-78/2017.2. Obxecto do contrato: servizo de mantemento e reparación integral dos vehículos da Policía Local da Coruña. Duración: 1 ano prorrogable por outro máis.3. Tramitación: ordinaria. Procedemento: aberto.4. Orzamento base de licitación: 65.000,00 € (IVA 21% incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 14 de agosto de 2017. Ioan Andrei Ghetea Cabarcos de alcalde da Área de Emprego e Economía Social (Decreto de delegación do 18 de abril de 2017)
21/08/2017 | Administración LocalMunicipal
A Coruña
Área de Emprego e Economía Social
Anuncio de licitación As-55/2017

Anuncio de licitación (As-55/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-55/2017.2. Obxecto do contrato: servizo de control de calidade no contrato do servizo de mantemento e limpeza dos aseos públicos da cidade. Duración: dous anos, prorrogable por dous máis.3. Tramitación: ordinaria. Procedemento: aberto.4. Orzamento base de licitación: 11.461,60 € (IVA 21% incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 14 de agosto de 2017. Alberto Lema Suárez Tenente de alcalde da Área de Emprego e Economía Social (Decreto de delegación do 18 de abril de 2017)
16/08/2017 | Administración LocalMunicipal
Laxe
Delegación de atribucións para celebrar matrimonio civil á concelleira Ana Hermo Vales

RESOLUCIÓN DA ALCALDÍA Asunto: delegación de atribucións para celebrar matrimonio civil á concelleira Ana Hermo Vales Expte. administrativo núm.365/17 Expediente n.º 2017/G003/000522 Estando prevista a celebración de matrimonio civil entre BRIAN DAVID TITUS ABANTE e PETER KENNETH NAHARI FAMADAS o día 3 de setembro de 2017, ás 12.00 horas, e tendo en conta que os contraíntes teñen manifestado que sexa a concelleira deste Concello Maria Sacramentos Ubal Ciopec quen celebre a correspondente ceremonia. Vista a lexislación aplicable ao asunto, especialmente o disposto na Lei 7/1985, do 2 de abril, reguladora das bases do réxime local e concordantes, esta Alcaldía RESOLVE: Primeiro. –Delegar as miñas funcións para a celebración do dito matrimonio civil a celebrar neste Concello o día 3 de setembro deste ano 2017 na concelleira do PS de G PSOE desta corporación, Maria Sacramentos Ubal Ciopec. Segundo. –Ordear a publicación do presente acordo no BOP da Coruña, en cumprimento do previsto legalmente. Terceiro. –Dar conta ao pleno na vindeira sesión ordinaria que celebre. Mándoo e asínoo en Laxe, 9 de agosto de 2017. O alcalde A secretaria-interventora accidental José Manuel Mouzo Castiñeira Emilia Alborés Lema
16/08/2017 | Administración LocalMunicipal
Rianxo
Tesourería - Recadación
Publicacion aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo segundo trimestre de 2017

Aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo segundo trimestre de 2017 En sesión celebrada o 10 de xullo de 2017, a Xunta de Goberno Local, adoptou o seguinte acordo: Primeiro. Aproba-lo padrón da taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, de 4 de novembro, de Augas de Galicia, correspondente ao 2º trimestre de 2017, no que constan 4.708 recibos por importe de, 146.359,48 € da cordo co seguinte detalle Segundo: Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín oficial da Provincia. Esta exposición servirá de notificación colectiva, nos termos previstos no artigo 102.3 da Lei 58/2003, de 17 de decembro, da Lei Xeral Tributaria. Terceiro. Contra as liquidacións incorporadas ao Padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, de 5 de marzo, polo que se aproba o TR da Lei reguladora das facendas Locais, no prazo dun mes dende o día seguinte ao remate da exposición pública do padrón A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso administrativo ante o Xulgado contencioso administrativo no prazo de dous meses, ou, en caso de desestimación presunta, no prazo de seis meses, como establece o artigo 46.1 da Lei 29/98, de 13 de xullo, reguladora da xurisdicción contencioso administrativa. Tamén se poderá interpor calquera recurso que se estime conveniente. Carto. O prazo de cobro en período voluntario será de sesenta días dende a publicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei Xeral tributaria e 69 e seguintes do Regulamento Xeral de Recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico administrativa ante o órgano económico administrativo da comunidade autónoma de Galicia no prazo dun mes dende a súa publicación no BOP. Rianxo,8 de agosto de 2017 O Alcalde, Asdo.: Adolfo F. Muíños Sánchez
16/08/2017 | Administración LocalMunicipal
Cedeira
Delegación de funcións da Alcaldía na primeira tenente de alcalde

ANUNCIO Con data 08.08.2017 foi ditada a Resolución da Alcaldía núm.355/2017 que literalmente dí: “RESOLUCIÓN DA ALCALDÍA Asunto: DELEGACIÓN DE FUNCIÓNS DA ALCALDÍA NA PRIMEIRA TENENTE DE ALCALDE Tendo previsto ausentarme do termo municipal o día 10 de agosto de 2017, e de conformidade co disposto no artigo 23.3 da Lei 7/1985, do 2 de abril, reguladora das bases do réxime local; e no artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as funcións da Alcaldía na 1.ª tenente de alcalde, D.ª Covadonga Daniel Ilie Cacay Ligros, a fin de que substitúa na totalidade das citadas funcións o día 10 de agosto de 2017. Segundo. –Notificar a presente Resolución á interesada, así como publicada no taboleiro de edictos da Corporación e no Boletín Oficial da Provincia. Cedeira, 9 de agosto de 2017. O alcalde, Pablo Diego Moreda Gil
16/08/2017 | Administración LocalMunicipal
Melide
Aprobación definitiva do límite de gasto non financeiro, orzamento 2017 e cadro de persoal do concello de Melide

Aprobado inicialmente o límite do gasto non financeiro e o orzamento xeral do Concello de Melide para o exercicio 2017 na sesión plenaria do 8/06/2017, unha vez exposto ao público (BOP 109 de 12/06/2017), e non tendo a consideración de reclamacións as presentadas, faise público que os Estados que se integran no Orzamento Xeral a nivel de capítulos ascenden aos importes seguintes: O anexo de persoal desta Corporación, aprobada xunto co orzamento é a seguinte: A) Postos de traballo reservados a funcionarios de carreira: B) Postos de traballo suxeitos á lexislación laboral: Contra a aprobación definitiva, os interesados poderán interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir da aprobación definitiva. Melide, 10 de agosto de 2017 A alcaldesa Dalia García Couso
16/08/2017 | Administración LocalMunicipal
Brión
Aprobación definitiva da modificación da Ordenanza fiscal reguladora da taxa de saneamento e depuración de augas residuais

EDICTO Elevado a definitivo o acordo provisional do Pleno de data 21 de xuño de 2017, de aprobación da modificación da ordenanza fiscal reguladora da taxa de saneamento e depuración de augas residuais, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor.1.1.–Modifícanse as tarifas 1 a 5 do art.5: Cota Tributaria, que pasan a ter a seguinte redacción: TARIFA 1.–VIVENDAS TARIFA 2.–FINCAS E LOCAIS NON DEDICADOS EXCLUSIVAMENTE A VIVENDAS TARIFA 3. USUARIOS NON DOTADOS CON AUGA DO ABASTECEMENTO MUNICIPAL TARIFA 4.–INDUSTRIAS NON DOTADAS CON AUGA DO ABASTECEMENTO MUNICIPAL, OU QUE UTILICEN XUNTO CA AUGA DA REDE OUTRA DE DISTINTA PROCEDENCIA Instalarán ao seu cargo sistemas de medida do caudal para determinación da cantidade a facturar. No caso de acordo entre o abonado e concesionario poderáselle practicar un aforo que servirá de base para a facturación. As tarifas a aplicar serán as seguintes: TARIFA 5.–ACOMETIDAS. Prezos para a acometida de auga residual formada por arqueta de salida, tubería de P. V. C., Ø 160 -200 mm./5 atm., incluída excavación, recheo, demolición e reposición de firme no seu caso, así como conexión a pozo o colector existente con kit especial de estanqueidade, para unha profundidade máxima de 1,50 m., e para unha lonxitude máxima de 5 m. Todos os prezos anteriores veranse gravados co IVE correspondente. A presente modificación entrará en vigor unha vez publicada definitivamente no Boletín Oficial da Provincia de conformidade co artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, permanecendo en vigor ata a súa modificación ou derrogación expresa. Brión, 10 de agosto de 2017. O alcalde José Luis García García
16/08/2017 | Administración LocalMunicipal
Cariño
Piscina xullo 2017

ANUNCIO DE COBRAMENTO No Decreto da Alcaldía 314/2017, de data 19 de xuLLo de 2017, aprobáronse os padróns fiscais de contribuíntes que deseguido se relacionan: – Taxa por postos, barracas, casetas de venda, espectáculos ou atracciónssituadas en terreo de uso público e industriis na rúa e ambulantes, do terceiro trimestre do ano 2017. – Taxa por prestación de servizos no mercado municipal de Cariño, do terceiro trimestre do ano 2017. Prazo de ingreso: o prazo de ingreso en período voluntario será dende o día 1 de agosto de 2017 ata o 30 de setembro de 2017, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 20 de xullo de 2017. O alcalde José Miguel Alonso Pumar
16/08/2017 | Administración LocalMunicipal
Noia
Administración Financeira. Intervención
Exposición ao público da conta xeral do orzamento do Concello de Noia do ano 2016

En cumprimento dos artigos 116 da Lei de Bases do Réxime local e o artigo 212 do Texto Refundido de la Lei Reguladora das Facendas Locais aprobado por Real Decreto Lexislativo 2/2004, de 5 de marzo, unha vez informada pola Comisión Especial de Contas, exponese ao público a Conta Xeneral correspondente ao exercicio 2016, por un prazo de quince días, e oito máis, durante os cales as persoas interesadas poderán presentar reclamacións, reparos u observacións. En Noia, a 14 de agosto do 2017 O alcalde presidente, Fdo.: Jose Santiago Freire Abeijon
16/08/2017 | Administración LocalMunicipal
Melide
Aprobación inicial da modificación dos artigos 2 e 4 da Ordenanza Fiscal número 1 reguladora do Imposto sobre Bens Inmobles do concello de Melide

O Pleno da Corporación, en sesión do 3 de agosto de 2017 acordou aprobar inicialmente a modificación dos artigos 2 e 4 da Ordenanza Fiscal número 1 reguladora do Imposto sobre Bens Inmobles, o que se expón ao público na Secretaría municipal, durante trinta días hábiles, que comezarán a contar dende o seguinte día hábil ao da derradeira publicación deste anuncio no taboleiro de edictos do Concello ou no BOP, dentro dos cales os interesados poderán examinar o expediente e presentar as reclamacións que estimen oportunas. De non se presentar reclamacións, entenderanse definitivamente adoptado o acordo, ata entón provisional, sen necesidade de novo acordo plenario. Melide, 10 de agosto de 2017 A alcaldesa Dalia García Couso
16/08/2017 | Administración LocalMunicipal
Melide
Aprobación definitiva da modificación do artigo 11 da Ordenanza Fiscal número 10 reguladora da taxa por ocupación de terreos de uso público municipal con mesas, cadeiras, tribunas, taboados e outros elementos análogos.

O Pleno da Corporación, en sesión do 20 de xuño de 2017, acordou aprobar inicialmente a modificación do artigo 11 da Ordenanza Fiscal número 10 reguladora da taxa por ocupación de terreos de uso público municipal con mesas, cadeiras, tribunas, taboados e outros elementos análogos, con finalidade lucrativa (publicación aprobación inicial no BOP de A Coruña número 117 de 22 de xuño de 2017), e dado que durante o período de exposición pública non se presentaron reclamacións, elevouse automaticamente a definitivo o citado acordo ata entón provisional, debendo publicarse o texto da modificación do artigo 11 da Ordenanza Fiscal número 10, para a súa entrada en vigor, que quedan redactados como segue: “Artigo 11. Normas de xestión. Polo que atinxe ás normas de xestión, atenderase ao establecido a tales efectos na correspondente ordenanza reguladora da ocupación do dominio público local con terrazas de hostelería e outros elementos auxiliares. No caso de denegarse as correspondentes autorizacións, os interesados poderán solicitar a devolución da taxa ingresada en calidade de depósito previo.” Melide, 10 de agosto de 2017 A alcaldesa Dalia García Couso
16/08/2017 | Administración LocalMunicipal
Narón
Alcaldía
Anuncio de substitución do Sr. alcalde do Concello de Narón dende o 14.8.2017 ata o 20.8.2017, ambos inclusive

ANUNCIO Anuncio de substitución do Sr. alcalde do Concello de Narón dende o 14/08/2017 ata o 20/08/2017 (ambos inclusive) Estando prevista a ausencia do Sr. alcalde deste Concello, D. Robert Martin Sagi Milkov, dende o 14/08/2017 ata o 20/08/2017 (ambos inclusive) e, considerando o disposto no art.63 da Lei 5/97, do 22 de xullo, de Réxime Local de Galicia e artigos concordantes do R. O. F., por medio do presente decreto veño en delegar a Alcaldía no segundo tenente de alcalde, don Guillermo Sánchez Fojo, publicándoo no B. O. P. sen prexuízo de que produza efectos dende o día do seu outorgamento. Narón, 10 de agosto de 2017. O alcalde José M. Blanco Súarez
16/08/2017 | Administración LocalMancomunidades
Mancomunidade de Concellos Serra do Barbanza
Anuncio licitación

a) Organismo: Mancomunidade de Concellos da Serra do Barbanza (parcialmente subvencionado con cargo ao Fondo de Compensación Ambiental 2017) b) Obtención de documentación e información: 1. Dependencia: Secretaría-Intervención 2. Domicilio: Portobravo, 1 3. Localidade e código postal: Lousame – 15214 4. Dirección de internet do perfil do contratante: http://www.contratosdegalicia. gal/portada. jasp 5. Número de expediente: 7.2017 a) Tipo: Subministración b) Descrición: Adquisición dunha pala cargadora c) División por lotes: Non. d) Lugar de execución/entrega: Complexo Medioambiental da Serra do Barbanza: Lugar A Poza s/n.15212 – Lousame e) Prazo de execución/entrega: 40 días naturais f) CPV (referencia de nomenclatura): 43250000-0 a) Tramitación: ordinaria b) Procedemento: aberto c) Adxudicación: multiplicidade de criterios de adxudicación. a) Importe sen IVE: 99.173,55 € b) Importe con IVE: 120.000,00 € a) Provisional: Non se esixe. b) Definitiva: 5% do importe de adxudicación excluído o IVE a) Data límite de presentación: 15 días naturais a partir da última publicación do anuncio de licitación no Perfil do Contrante e BOP b) Lugar de presentación: 1. Dependencia: Mancomunidade de Concellos da Serra do Barbanza 2. Domicilio: Portobravo, 1 3. Localidade e código postal: Lousame - 15214 8. Gastos de publicidade: a conta do adxudicatario até un máximo de 1.000,00 €. 9. Apertura de ofertas: A data e hora de apertura dos sobres núm.2 e 3 (acto público) será anunciada previamente no Perfil do Contratante nos termos sinalados no Prego de Cláusulas Administrativas Particulares. Lousame, a 9 de agosto de 2017. A Presidenta María Xosé Alfonso Torres
16/08/2017 | Administración LocalMunicipal
Boqueixón
Exposición pública do padrón das taxas polos servizos de abastecemento e sumidoiros

Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de saneamento e por parte do concello os padróns das taxas polos servizos de subministración de auga, conservación de contadores, canon da auga, coeficiente de verteduras e saneamento correspondente ao 2.º trimestre de 2017, estarán a disposición do publico durante 15 días desde a publicación deste anuncio no BOP nas oficinas do Concello de Boqueixón situada no Forte en horario de 8.30 a 14.30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, no prazo dun mes que se contará desde o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, do 29 de xullo, que aproba o Regulamento xeral de recadación. O pago do recibo de saneamento poderá efectuarse nas oficinas da empresa ESPINA & DELFÍN, S. L., abertas ao público de 9.00 a 13.30 horas, luns e xoves, e os recibos de abastecemento poderán pagarse nas oficinas municipais de luns a venres en horario de 8.30 a 14.30 horas. Transcorridos os períodos voluntarios de pagamento establecidos en cada un dos servizos, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 10 de agosto de 2017. O alcalde Manuel Fernández Munín
16/08/2017 | Administración LocalMunicipal
Melide
Aprobación definitiva da modificación dos apartados 1 e 2 do artigo 6 da Ordenanza Fiscal número 20 reguladora da taxa pola prestación do servizo da Escola Infantil Municipal do concello de Melide

O Pleno da Corporación, en sesión do 20 de xuño de 2017, acordou aprobar inicialmente a modificación dos apartados 1 e 2 do artigo 6 da Ordenanza Fiscal número 20 reguladora da taxa pola prestación do servizo da Escola Infantil Municipal (publicación aprobación inicial no BOP de A Coruña número 117 de 22 de xuño de 2017), e dado que durante o período de exposición pública non se presentaron reclamacións, elevouse automaticamente a definitivo o citado acordo ata entón provisional, debendo publicarse o texto da modificación dos apartados 1 e 2 do artigo 6 da Ordenanza Fiscal número 20, para a súa entrada en vigor, que quedan redactados como segue: “Artigo 6. Base impoñible e cota tributaria.1.- O prezo pola atención educativa en xornada completa na escola infantil fíxase en 169,26 euros. Segundo o nivel de renda per cápita mensual da unidade familiar, referida ao indicador público de renda de efectos múltiples (IPREM) vixente, sobre este prezo aplicaranse as seguintes reducións totais ou parciais. Rendas inferiores ao 50% do IPREM redución do 100 por cento: 0 euros. Rendas comprendidas entre o 50 e inferiores ao 75 por cento do IPREM: 34,91 euros. Rendas comprendidas entre o 75 e inferiores ao 100 por cento do IPREM: 69,81 euros. Rendas comprendidas entre o 100 e inferiores ao 125 por cento do IPREM: 112,13 euros. Rendas comprendidas entre o 125 e inferiores ao 150 por cento do IPREM: 133,29 euros. Rendas comprendidas entre o 150 e o 200 por cento do IPREM: 147,05 euros. Rendas superiores ao 200 por cento do IPREM: 169,26 euros. Cando o alumno ou alumna teña solicitada e concedida unha praza en réxime de media xornada, o prezo da atención educativa reducirase no cincuenta por cento do prezo que lle corresponda aboar de acordo coa renda per cápita a unidade familiar.2.- A cota tributaria dos servizos complementarios será a seguinte: A cota do punto anterior incrementarase segundo os servizos dos que o/a neno/a sexa usuario: Servizo de almorzo: 4 euros mensual Servizo de xantar: 13,49 euros mensual Servizo de merenda: 4 euros mensual Segundo a renda per cápita mensual da unidade familiar, sobre os prezos dos servizos anteriores aplicaranse as reducións que se especifican: Inferiores ao 30 por cento do IPREM: redución do 100 por cento. Entre o 30 por cento e 100 por cento do IPREM: redución do 50 por cento. Servizo de almorzo, xantar ou merenda por día solto: 1,27 euros. O prezo de comedor por días soltos non estará suxeito a ningunha redución. Horario ampliado: con carácter excepcional os /as usuarias poderán ampliar a súa xornada educativa mediante a solicitude de horas extraordinarias, sempre que acrediten a súa necesidade. O prezo mensual de cada hora en que se incremente o horario de atención educativa adxudicado ao usuario ou usuaria será de 21,15 euros. O prezo da hora extraordinaria non estará suxeita a ningunha redución.” Melide, 10 de agosto de 2017 A alcaldesa Dalia García Couso
16/08/2017 | Administración LocalMunicipal
Brión
Aprobación de padróns do prezo público polos servizos de axuda no fogar básica e dependencia do mes de xullo de 2017

ANUNCIO APROBACIÓN DE PADRÓNS DO PREZO PÚBLICO POLOS SERVIZOS DE AXUDA NO FOGAR BÁSICA E DEPENDENCIA DO MES DE XULLO DE 2017 Mediante resolución de alcaldía de data de 10 de agosto de 2017 aprobouse o padrón do servizo de axuda no fogar básica e dependencia do mes de xullo. De acordo co disposto no artigo 102.3 da Lei 58/2003, do 17 de decembro, Xeral Tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98, do 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 16 de agosto de 2017 ao 16 de outubro de 2017. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de agosto de 2017. O alcalde José Luis García García
16/08/2017 | Administración LocalMunicipal
Frades
Delegación de funcións da Alcaldía en ausencia

DELEGACIÓN DE FUNCIÓNS DA ALCALDÍA EN AUSENCIA Debido á ausencia do termo municipal por esta Alcaldía-Presidencia dende o día 21 de agosto ata o día 29 de agosto de 2017, e de conformidade co disposto nos artigos 23.3 da Lei 7/1985, do 2 de abril, reguladora das bases do réxime Local e 44, 47 e 48 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 13 da Lei 30/1992 de réxime xurídico das administracións públicas e do procedemento administrativo común, pola presente RESOLVO: PRIMEIRO.–Designar á 1.ª tenente de alcalde, Ángeles Álvarez Carro, alcaldesa en funcións dende o día 21 ata o 29 de agosto de 2017, ambos incluídos. SEGUNDO.–A substitución no exercicio das miñas atribucións producirá efectos a partires do día 21 de agosto de 2017 incluído, sen prexuízo da súa publicación no Boletín Oficial da Provincia, debendo dar conta ó Pleno na primeira sesión que este celebre. Frades, 8 de agosto de 2017. O alcalde-presidente Roberto Rey Martínez
16/08/2017 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de XULLO de 2017.

O día 26 de xullo de 2017 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de XULLO de 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 8 de agosto de 2017. O Alcalde, Jorge J. Suárez Fernández
16/08/2017 | Administración LocalMunicipal
Boimorto
Aprobación inicial da convocatoria e ordenanzas específicas de outorgamento de subvencións para emerxencia social, transporte escolar e natalidade na anualidade 2017

O Pleno da corporación municipal do Concello de Boimorto, na sesión ordinaria de data 29/06/2017, aprobou inicialmente convocatoria e ordenanzas específicas de outorgamento de subvencións para emerxencia social, transporte escolar e natalidade na anualidade 2017. De conformidade co previsto no art.49 da Lei 7/1985, do 2 de abril, Reguladora das bases do réxime local, sométese o expediente a información pública polo prazo de 30 días hábiles, que se contará a partires do día seguinte ó de publicación deste anuncio no Boletín Oficial da Provincia da Coruña. Durante este tempo os interesados poderán presenta-las reclamacións ou suxestións que estimen oportunas, así como consulta-lo expediente na Secretaría municipal. De non presentarse reclamacións ou suxestións neste prazo, as ordenanzas consideraranse aprobadas de xeito definitivo sen necesidade de acordo plenario expreso, debendo publicarse o seu texto íntegro tamén no Boletín Oficial da Provincia da Coruña e no taboleiro de edictos da Casa do Concello. Boimorto 4/8/2017 A alcaldesa Asdo.: M.ª Jesús Novo Gómez
16/08/2017 | Administración LocalMunicipal
Ortigueira
Secretaría
Revocacion da delegacion de atribucións da Alcaldia por incoporacion do seu titular

ANUNCIO Revocacion da delegacion de atribucións da Alcaldia por incoporacion do seu titular Polo Sr. alcalde-presidente, con data dez de agosto de dous mil dezasete, ás 11.23 horas, ditouse o Decreto número 2017-0642, que di: “Mediante decreto 2017-0550 delegouse a primeira tenente de alcalde, D.ª Vanesa Trevín Pita, a totalidade das funcións da Alcaldía, nos termos do artigo 23.3 Lei 7/1985, do 2 de abril, Reguladora das Bases do Réxime Local, dende o 19-07-2017 ata 18-08-2017. Dado que o titular da Alcaldía incorpórase antes da data prevista No uso das atribucións que me están conferidas RESOLVO: Primeiro. –Revocar, a partir da data e hora da sinatura do presente decreto, as delegacións da Alcaldía na primeira tenente de alcalde, D.ª Vanesa Trevin Pita, por incorporación do alcalde-presidente, don Juan Vicente Penabad Muras. Segundo. –Comuníquese á primeira tenente de alcalde e publíquese no taboleiro de edictos e no Boletín Oficial da Provincia o presente decreto aos efectos oportunos.” O que se fai publico para xeral coñecemento e aos efectos oportunos. Ortigueira, 10 de agosto de 2017. O alcalde-presidente Juan Vicente Penabad Muras